אוגדה 96

אוגדה 96 (נקראת גם אוגדת דוד) היא אוגדת חי"ר קלה במילואים, הנמצאת בשלבי הקמה. האוגדה מתוכננת להיות תחת פיקוד זרוע היבשה, ולשמש בעיקר לצורכי סיור וביטחון שוטף (בט"ש), תוך זמינות לפעולה בכל חלקי ישראל בגיוס מהיר בעת קריאה בחירום. האוגדה תתבסס בעיקר על מתנדבים שבעברם היו חיילים קרביים ונמצאים בפטור ממילואים. עקב לקחי מלחמת חרבות ברזל ומבצע שומר החומות, לצד מחסור בכוח אדם לוחם, הוחלט ביוזמת אל"ם ארז אשל ואלוף מוטי ברוך, ששימש עד אז מפקד פיקוד ההכשרות, ובאישור הרמטכ"ל הרצי הלוי על הקמה הדרגתית של אוגדה חדשה שתשמש בעיקר לצורכי סיור ובט"ש. ותהיה מורכבת בעיקר מיחידות חי"ר קל בחמש חטיבות שיהיה ניתן לגייס במהירות על בסיס מתנדבים שקיבלו פטור משירות מילואים ומעוניינים לחזור לשירות, כמו גם יחידות תומכות לחימה. אוגדה זאת נועדה, בטווח הקצר, בעיקר לצורכי תפיסת הקווים "בגזרות הלחימה השקטות" כדי למלא את שורות הלוחמים "בזירות החמות" בזמן מלחמת חרבות ברזל ובטווח הארוך לשמש כיחידות מילואים שניתן יהיה לגייס במהירות במצבי חירום לכל נקודה ברחבי הארץ. שיקול נוסף שנלקח בחשבון הוא היכולת להקים אוגדה מסוג זה במהירות יחסית, עקב המספר הרב של מתנדבים העונים לדרישות היחידה ומעוניינים בכך וזאת לצד העובדה שהקמת יחידה מסוג זה אינה מצריכה רכש רב של ציוד כבד שאין בנמצא בטווח הקצר. נכון ליוני 2024 האוגדה בשלבי הרכבה מתקדמים וידוע כי כבר נבחרו עבורה ראשוני האנשים שישמשו כמפקדי הגדודים הראשונים. כמו כן פורסם כי אחת החטיבות תיקרא חטיבת יהונתן וכי מפקדה הראשון יהיה סגן אלוף שי באב"ד. ביום 9 לאוקטובר נערך טקס הקמה ראשוני של האוגדה בנוכחות מפקדים, לוחמים ומשפחות. האוגדה מתוכננת לכלול חמש חטיבות חי"ר קלות לצורכי סיור ובט"ש, אליהן יתנדבו לוחמים ותומכי לחימה שכיום בפטור ממילואים. פריסת האוגדה עתידה להיות כלל ארצית, והחלוקה ליחידות תהיה בהתאם לאזור המגורים של אנשי כל יחידה. בשונה מהמקובל, יהיו חיילי האוגדה רשאים לשמור את נשקם וציודם האישי בבית, לצורך גיוס מהיר בשעת הצורך. ציודם העיקרי יהיה נשק קל, לצד רכבי סיור קלים ואמצעים נוספים אותם יקבלו בהתאם לצורך המבצעי בעת גיוס. חמש החטיבות יהיו שפלה, גליל ועמקים, ירושלים, נגב וגולן. גדודי האוגדה ישוייכו לערי ישראל השונות, כך למשל יפעלו "גדוד ירושלים" ו"גדוד חיפה". האוגדה מתבססת על רמת ארגון מהירה מאוד ללחימה. החייל הבודד אמור להיות מוכן ללחימה תוך רבע שעה, פלוגה תפעל תוך שעה, וברמת הגדוד המוכנות ללחימה תושלם תוך 3 שעות. מספר היחידה של האוגדה נובע מכמות השעות שהיא אמורה לנהל לחימה בגזרתה עד להגעת כוחות נוספים, 96 שעות, שהן 4 יממות. האוגדה תמנה כ-15,000 לוחמים בהכשרת רובאי 07. באוגדה צפוי לקום גם "גדוד הלל", גדוד של יוצאי חיל הים שקיבלו פטור ממילואים ויעברו הכשרה של רובאי 05 על מנת לקחת חלק גם לוחמת חי"ר. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. שם מפקד האוגדה הראשון. הלל ביטון רוזן, אלחנן מזוז, טילי נ”ט ומקלעים: האוגדה החדשה שתיתן מענה ל"שומר חומות 2", באתר עכשיו 14, 20 באוגוסט 2024 מילואימניקים בפטור שמחפשים שירות משמעותי? זה המקום בשבילכם, באתר צה"ל, 27 ביוני 2024 בר פלג, צה"ל מקים אוגדה למתנדבים על מנת שיגנו על אזור מגוריהם בחירום, באתר הארץ, 17 ביוני 2024 צה"ל מקים אוגדת מילואים למתנדבים שקיבלו פטור: היוזם - אלוף לשעבר, באתר כיפה, 17 ביוני 2024 המלחמה בישראל | היום ה-255, סרטון בערוץ "לאומנות", באתר יוטיוב (אורך: 06:18) אוגדת המילואים החדשה שצה"ל פועל להקמתה, באתר חדשות 0404‏, 17 ביוני 2024 אמיר בוחבוט‏, על רקע המחסור בלוחמים: צה"ל מקים יחידה חדשה - "אוגדת דוד", באתר וואלה, 26 ביוני 2024 בגלל מחסור בכח אדם: הוקמה אוגדת מילואים חדשה, באתר "סרוגים", 17 ביוני 2024 צה"ל מקים אוגדת מילואים למתנדבים שקיבלו פטור: היוזם - אלוף לשעבר, באתר כיפה, ‏2024-06-17 בשל הצורך הגובר בלוחמים: צה"ל פועל להקמת אוגדת מילואים חדשה, באתר ערוץ 7, 17 ביוני 2024 ציוץ של דורון קדוש ברשת החברתית אקס (טוויטר), 17 בספטמבר 2024 על שם הלל יניב, יוצא חיל הים, שנרצח בפיגוע בחווארה בפברואר 2023 יחד עם אחיו יגל. איתי בלומנטל, מהים - ליבשה: לוחמים בחיל הים ישולבו בגדוד חי"ר שיוקם בצה"ל, באתר כאן – תאגיד השידור הישראלי, 16 בספטמבר 2024 גדוד מילואים חדש ייקרא על שם הלל יניב הי"ד, באתר ערוץ 7, 17 בספטמבר 2024